Viața lui Ilie Năstase, subiect de film. Când va putea fi vizionat documentarul "Nasty"
- Mădălina Sfrijan
- 4 martie 2024, 13:34
Documentarul Nasty, care îl are protagonist pe fostul mare jucător de tenis, va fi lansat în curând. Premiera producției care reconstituie biografia tenismanului Ilie Năstase, va avea premiera la Sala Palatului în 16 aprilie.
Viața și cariera lui Ilie Năstase au devenit subiect de film. Documentarul "Nasty" reface cariera celui mai bun tenisman român din istorie, primul jucător ajuns în fruntea clasamentului ATP. Premiera va avea loc pe 16 aprilie la Sala Palatului.
Viața lui Ilie Năstase, subiect de film
Documentarul este regizat de Tudor Giurgiu, Cristian Pascariu și Tudor D. Popescu. Acesta conturează viața celui care a fost numit, de-a lungul anilor, "băiatul rău al sportului", "magnific", "fermecător", "temperamental", "arogant", în numeroase articole din presa internațională.
Noua producție reconturează viața românului care a intrat în istoria clasamentului ATP și a lăsat o amprentă uriașă în lumea tenisului. Începând cu data de 16 aprilie, documentarul "Nasty" va putea fi urmărit în cinematografele din toată ţara.
Interviuri cu cei ai cunoscuți sportivi ai lumii
Realizatorii acestui documentar au folosit imagini de arhivă, dar şi interviuri cu unii dintre cei mai cunoscuţi sportivi din lume. Printre aceștia se numără Rafael Nadal, Björn Borg, Jimmy Connors, Nadia Comăneci sau Boris Becker. De asemenea, Phil Knight, co-fondatorul Nike, se numără printre personalitățile care au vorbit despre fostul jucător de tenis român. Mai mult, acesta amintea de o colaborare pe care Ilie Năstase a semnat-o cu celebrul brand în 1972.
"Ilie Năstase pe teren a fost fabulos. Acest tânăr venit dintr-o ţară comunistă a reuşit, în doar câţiva ani, să cucerească lumea prin talent şi personalitate. Lucrăm de 5 ani pentru acest proiect, timp în care am descoperit arhive impresionante despre cariera şi viaţa lui Năstase şi am avut şansa să discutăm cu superstaruri ale sportului, oameni care au fost profund influenţaţi de el.", spune Tudor Giurgiu, regizor şi producător.
Ilie Năstase, alături de Ion Țiriac și Nadia Comăneci
Documentarul a fost regizat de Tudor Giurgiu, Cristian Pascariu & Tudor D. Popescu şi distribuit de Transilvania Film. Producătorii sunt Cosmin Hodor (HDR Evolution) şi Tudor Giurgiu (Libra Films), iar co-producător este Hanka Kastelicová (Vice President & Executive Producers Documentaries HBO EMEA – HBO Max).
Premiera de gală a filmului va avea loc în 16 aprilie, la Sala Palatului din Bucureşti. Alături de Ilie Năstase, la eveniment vor lua parte Ion Ţiriac şi Nadia Comăneci.